# Joan Solà i Cortassa

Joan Solà i Cortassa (Bell-lloc d'Urgell, 10 de gener de 1940 – Barcelona, 27 d'octubre de 2010) fou un lingüista i filòleg català. Rebé el Premi d'Honor de les Lletres Catalanes l'any 2009.

## Citacions

* Als diccionaris no cal que hi siguin, totes les paraules; no hi poden ser, vaja, perquè cadascú de nosaltres en sap una que no saben els altres o d’altres
* El nostre estat no és nostre: és un estat contra nosaltres.
* La societat serà catalana el dia que tots els escrivents es vegin obligats a escriure en català, encara que no en sàpiguen.
* El sol fet que la llengua és un organisme viu ja en justifica la tasca contínua d'estudi i de vigilància, que és la que la societat ens encomana.
       Lingüística i normativa, 1990.
* Què són una persona i una comunitat sense un Estat seu de debò, un Estat que no maldi secularment i incessantment per eliminar-te o sotmetre’t sinó que et defensi a ultrança?
       Discurs en l'acte d'investidura com a doctor honoris causa a la Universitat de Lleida, 7 de maig de 2009.
* Aquí no hi ha pau lingüística. Aquí el que hi ha és una part de la societat que viu angoixada per la lingüística i els altres no tenen aquesta angoixa perquè nosaltres cedim.
       VilaWeb TV, 9 de juny de 2009.
* Continuem sent una part d'Espanya indesitjada.
       VilaWeb TV, 9 de juny de 2009.
* La gent vol conservar el català, però no pot.
       Programa de televisió El Club, 9 de juliol de 2009.

### Articles

* Jo no m'he pogut sentir mai espanyol. Exactament tot al contrari. Jo vull, només, ser precisament igual que els altres: en economia, en dret, en llengua, en dignitat personal.
       "El canvi que necessitem". Avui, 16 de març de 2004.
* No vull haver d'abdicar més de la meva llengua dins la meva mateixa terra, no vull constatar més que la justícia i la policia són els meus enemics, no vull veure amb la ràbia de la impotència que s'espolia econòmicament el meu país, que se'l manté subordinat de mil maneres a un poder central que ens vol esborrar.
       "El canvi que necessitem". Avui, 16 de març de 2004.
* Si una llengua no ens serveix per crear-hi comunicació i bellesa, ¿de què ens serveix?
       "Adéu-siau i gràcies!". Avui, 21 d'octubre de 2010.
          Últim article publicat dies abans de la seva mort
* Una llengua no pot ser digna i mantenir-se si qui la parla no viu amb dignitat i confiança i si el poble que la té com a patrimoni no és lliure sinó que viu subjugat, com nosaltres, durant segles a un Estat que sempre ens ha sigut hostil.
       "Adéu-siau i gràcies!". Avui, 21 d'octubre de 2010.
          Últim article publicat dies abans de la seva mort

## Referències

* ↑ Nogué Serrano, Neus. «Cinc anys sense Joan Solà». Catorze. Arxivat de l'original el 1562966313. [Consulta: 10 gener 2020].
* ↑ Gordillo, Saül. «El pitjor comiat per a Joan Solà». Avui. Barcelona: Grup Hermes, 28-11-2010. [Consulta: 11 agost 2012].
* ↑ Planas, Xevi. «Joan Solà». Avui. Barcelona: Grup Hermes, 14-11-2010. [Consulta: 11 agost 2012].
* 1 2 3 «Joan Solà i Cortassa». Associació d'Escriptors en Llengua Catalana. [Consulta: 11 agost 2012].
* ↑ Investidura com a doctor honoris causa del senyor Joan Solà Cortassa (PDF) (en català). Lleida: Edicions de la Universitat de Lleida, 2009 [Consulta: 10 gener 2020].
* 1 2 Serra, Montserrat. «Joan Solà i el lligam inextricable entre poble, individu i llengua». VilaWeb, 27-11-2010. [Consulta: 11 agost 2012].
* ↑ «Joan Solà: "La gent vol conservar el català, però no pot"». TV3. Sant Joan Despí: Corporació Catalana de Mitjans Audiovisuals, 09-07-2014. [Consulta: 7 setembre 2014].
* 1 2 «Adéu-siau i gràcies!» (PDF). Avui. Barcelona: Diari Avui, 21-10-2010. [Consulta: 11 agost 2012].